Eastcoast-Running    Hallo zämme!!! Jetzt hets doch no klappt mit däm dirty Balle do!! wennmr heime kömme simmer Kompiuterspezialischte!!!  Mir sinn also denn noch unzääählige Fluugistunde in däm Sydney akoh. Bim Busparking het uns denn s Taxi vo unserem Autohändler erwartet. abr halt öbbe 2 stunde lang, will "är" e "sie" gsi isch und mir  nocheme "är" gsuecht hänn - wie abgmacht..."sie" isch denn au no am andere änd vom parking gstande wie mir... jo...jedefalls het dä busträffpunkt denn doch no irgendwie klappt...   Nochdäm dä ganzi Papierkram (schowidr!!!!) bim händler denn abgschlosse gsi isch (öbbe noch 5 stund...inkl. kaffipause, mittagspause, und diverse andere zwüschefäll vo verunfallte mietautos vo ihm...) simmer denn ändlig vor dr düüre gstande imene vollgeile bushcamper. und dää siech ghört jetzt uns....muessme dängge...  mr  hänn uns denn entschiede wäge unserne mittlerwiile zimmilg diefe augering und asiatisch wirkende auge, ufe nögschtbeschti campingplatz z fahre...   Was mir nid gwüsst hänn: d Sydneyaner hänn grad Tag der Arbeit ka, drum isch dr erschti Camping platz grad mol statt "numme" 40 halt eifach 60 Doller!!!! uns isch nüt anders übrigbliiebe als noch däm Daag vodr Landig-und denn go Autokauffe dört z übernachte...  am erschte morge isch denn grad e ganz nätte maa ko verzelle wär är isch und woane är goht,  und was mir denn so mache, wie lang und worum und woduure... hääääe???wie schwätzd denn dääää? änglisch? a nei, ebbe australisch... jo isch no e luschtige gsi, und mir no voll verschloofe...het är uns afo verzelle dass mr doch am beschte alles ganz anderscht mache alsmr dängge, nid gegene urhrzeigersinn, sondern mitem uhrzeigersinn um australie z reise. das sig viiiel besser, im norde sigs ganz schlimm im oktober, im märz denn nümm...  mr hännen denn irgendwie könne abwimmle und hänn gfunde  tschöööösss...nei machemer nid. im märz isch im norde alles no zuegschifft...mir mache unser ding so wiemer dänggt hänn. s het sich denn spöter au als die allerbeschti entscheidig erwiese...  mr sinn denn also abgfahre. dr oschtküschte noch richtig cairns. wases do viel het sinn SANDFLIES...ganz nätti artgenosse wo zerscht masere-artigi roti flägge überall am körper lönn uflüüchte...und wennme irgendwie allergisch reagiert fühltme sich öbbe e wuche lang very itchy (s bisst extreeem) s rrraubtdr dr schloof :-)  Vrby an de Tourischte-Attraktione Byron-Bay und Surfers Paradise (e Skyline, grösser als die vo Perth... nur Hotels und so) simmer denn irgendwenn noch x kilometer z Airlie Beach akoh. dört hämmer uns welle die Whitsunday-Islands go aluege. noch langem überleege und nid z letscht wäge überredigskünscht vo zwei schwizerinne, hämmer denn sone Day-Trip buecht...nid ganz billig und e sau programm für ei daag...  abr schliesslich willme jo glich bitz öbbis seh und isch drum an däre eastcoast zwunge,  so toure z bueche.  s isch denn schlussändlig e schöni sach worde. wenn au ebbe zimmlig dicht drängt das programm: nochere längere schifffahrt simmer go d koralle aluege...denn snorkeling: 30minute, denn widr ufs boot an white-heaven beach mitem wisse sand. dört hetme 1 stund dörfe syy, denn isches witter ufd long island. dört hetme durch rägewaldartige bush könne wandere und denn isches zrugg uf Airlie Beach.